Putin ia în derâdere conferința de pace din Elveția: Un circ ciudat. Rusia nu a respins niciodată o soluționare pașnică în Ucraina
Rusia nu a respins niciodată o soluționare pașnică a conflictului ucrainean, dar consideră conferința cu tematică ucraineană, organizată în Elveția fără participarea Rusiei, un „spectacol ciudat”, i-a transmis președintele rus Vladimir Putin omologului său din Belarus, Alexander Lukașenko, în timpul discuțiilor de la Moscova, conform TASS. Putin a susținut că Rusia nu a atacat instalațiile energetice ucrainene în timpul iernii, ”din considerente umanitare”, iar atacurile actuale sunt lansate în contextul ”procesului de demilitarizare”. Președintele rus a calificat drept ”o prostie” afirmațiile conform cărora Rusia ar putea ataca țările occidentale, acestea fiind lansate de guverne „pentru a explica și justifica cheltuielile lor pentru războiul din Ucraina”.